12. ฐานะการเงินและผลการดำเนินงาน

12.1 งบการเงิน

(ก) สรุปรายงานความรับผิดชอบของคณะกรรมการต่อรายงานทางการเงินและรายงานการสอบบัญชี

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินรวมของบริษัท ไทยรุ่งยูเนี่ยนคาร์ จำกัด
(มหาชน)และบริษัทย่อย และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วย
กรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบ

[] คณะกรรมการมีความเห็นว่าระบบควบคุมภายในของบริษัทฯ
โดยรวมอยู่ในระดับที่เหมาะสมและเพียงพอต่อความเชื่อถือได้
ของงบการเงินของบริษัทฯและบริษัทย่อย ณ วันที่ 31 ธันวาคม 2547

( นางปราณี เผอิญโชค ) ( นายสมพงษ์ เผอิญโชค )

ประธานกรรมการ กรรมการและกรรมการผู้จัดการ

รายงานของผู้สอบบัญชีรับอนุญาต

รายงานของผู้สอบบัญชี ในปี 2545, 2546 และ 2547
ผู้สอบบัญชีให้ความเห็นในรายงานการตรวจสอบโดยไม่มีเงื่อนไข ซึ่งรายงานของผู้สอบบัญชี ปี 2546
มีดังนี้

ข้าพเจ้าได้ตรวจสอบงบดุลรวม ณ วันที่ 31 ธันวาคม 2547 และ 2546 งบกำไรขาดทุนรวม
งบแสดงการ
เปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
ไทยรุ่งยูเนี่ยนคาร์ จำกัด (มหาชน) และบริษัทย่อย และได้ตรวจสอบงบการเงินเฉพาะของบริษัท
ไทยรุ่งยูเนี่ยนคาร์ จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2547 และ 2546
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท
ไทยรุ่งยูเนี่ยนคาร์ จำกัด (มหาชน) และบริษัทย่อย และเฉพาะของบริษัท ไทยรุ่งยูเนี่ยนคาร์ จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

[]

สุมาลี รีวราบัณฑิต

ผู้สอบบัญชีรับอนุญาต เลขทะเบียน 3970

บริษัท สำนักงาน เอินส์ท แอนด์ ยัง จำกัด

กรุงเทพฯ : 4 กุมภาพันธ์ 2548

[]

[]

[]

[]

[]

[]

12.2 คำอธิบายและการวิเคราะห์ฐานะการเงินและผลการดำเนินงาน

 (งบการเงินรวม ณ วันที่ 31 ธันวาคม 2547)

ในปี 2547 ประเทศไทยมีการผลิตรถยนต์รวมทั้งสิ้น 928,081 คัน
เป็นการจำหน่ายรถยนต์ในประเทศทั้งสิ้น 626,022 คัน และเป็นการส่งออก 332,026 คัน
เพิ่มขึ้นจากปีก่อน 24% ซึ่งนับว่าเป็นยอดการผลิตและจำหน่ายที่เติบโตและสูงมากขึ้นอย่างมาก

สำหรับกลุ่มบริษัทไทยรุ่งฯ นั้น ในปี 2547 มียอดรายได้รวม 3,969.86 ล้านบาท เพิ่มขึ้น 19.35%
เป็นผลเนื่องมาจากการขยายตัวที่ดีของอุตสาหกรรมยานยนต์
เนื่องจากผู้ประกอบการรถยนต์นำรถรุ่นใหม่ ๆ
ออกจำหน่ายและภาครัฐพยายามกระตุ้นเศรษฐกิจและส่งเสริมให้ไทยเป็นศูนย์กลางการผลิตรถยนต์แห่งเอเชีย
(Detroit of Asia) ประกอบกับมีการปรับโครงสร้างภาษีสรรพสามิตรถยนต์ใหม่ทั้งระบบ
ทำให้ราคารถที่จำหน่ายแก่ผู้บริโภคมีราคาถูกลง อีกทั้งรถอเนกประสงค์ของบริษัททั้ง 2 รุ่น คือ TR
Adventure Elegance และ TR Adventure Master
มีรูปลักษณ์ที่ถูกใจตรงกับความต้องการของผู้ใช้รถของไทยรุ่งฯ
ซึ่งบริษัทฯได้มีการส่งเสริมการขายหลายด้าน อาทิเช่น มีการเข้าร่วมงาน Motor Show Motor
Expo การจัด Rally รวมทั้งการพบปะลูกค้า และการจัด Promotion
โดยกำไรสุทธิของบริษัทและบริษัทย่อย ประจำปี 2547 รวม 527.02 ล้านบาท เพิ่มขึ้นจากปี 2546
เท่ากับ 192.28 ล้านบาท หรือ 57.44% คิดเป็นกำไรต่อหุ้นขั้นพื้นฐาน (EPS) ประจำปี 2547
เท่ากับ 1.05 บาทต่อหุ้น ซึ่งรายละเอียดของผลการดำเนินงานและฐานะการเงินของบริษัท มีดังนี้

ผลการดำเนินงาน

รายได้รวม

รายได้รวมของบริษัทและบริษัทย่อย ประจำปี 2547 เท่ากับ 3,969.86 ล้านบาท เพิ่มขึ้นจากปี
2546 จำนวน 643.71 ล้านบาท หรือเพิ่มขึ้น 19.35% ซึ่งรายละเอียดดังนี้

  • รายได้จากการขายและบริการรวม 3,850.16 ล้านบาท เพิ่มขึ้นจากปีที่แล้ว 627.88
  ล้านบาท หรือเพิ่มขึ้น 19.48% ประกอบด้วย

  - รายได้ค่าประกอบรถยนต์พร้อมค่าอุปกรณ์ติดตั้ง จำนวน 1,686.16 ล้านบาท คิดเป็น 43.79%
  ของรายได้จากการขายและบริการรวม เพิ่มขึ้นจากปีที่แล้ว 468.55 ล้านบาท หรือเพิ่มขึ้น
  38.48% เนื่องจากความสำเร็จในการทำตลาดของรถรุ่นใหม่ TR Adventure Master

  - รายได้จากการขายรถรวม 1,092.15 ล้านบาท คิดเป็น 28.37%
  ของรายได้จากการขายและ

บริการรวม เพิ่มขึ้นจากปีที่แล้ว 76.39 ล้านบาท คิดเป็น 7.52% 

  - รายได้จากการขายชิ้นส่วนรวม 619.08 ล้านบาท คิดเป็น 16.08% ของรายได้จากการขาย

  และบริการรวม ซึ่งลดลงจากปีที่แล้ว 39.36 ล้านบาท หรือ 5.98% อันเนื่องมาจาก

-   การขายชิ้นส่วนในประเทศ 471.05 ล้านบาท เพิ่มขึ้น 153.50 ล้านบาท หรือเพิ่มขึ้น
    48.34% ซึ่งเป็นผลมาจากการขยายตัวของอุตสาหกรรมชิ้นส่วนยานยนต์

  - การขายชิ้นส่วนต่างประเทศ 148.03 ล้านบาท ลดลง 192.86 ล้านบาท หรือ 56.57%
  มาจากการ

  ขายชิ้นส่วนประเทศจีน

- รายได้จากการรับจ้างทำแม่พิมพ์และจิ๊ก จำนวน 110.13 ล้านบาท คิดเป็น 2.86%
ของรายได้จาก

การขายและบริการรวม เพิ่มขึ้นจากปีที่แล้ว 78.63 ล้านบาท คิดเป็น 249.62%

  - รายได้ขายและบริการอื่นๆ จำนวน 342.65 ล้านบาท คิดเป็น 8.90%
  ของรายได้จากการขายและ บริการรวม เพิ่มขึ้นจากปีที่แล้ว 43.68 ล้านบาท
  ซึ่งส่วนใหญ่เป็นรายได้จากศูนย์บริการ

  • รายได้อื่น จำนวน 111.71 ล้านบาท เพิ่มขึ้นจากปีที่แล้ว 16.34 ล้านบาท
  ซึ่งมีรายการที่มีสาระสำคัญดังนี้

  - รายได้ดอกเบี้ยรับและเงินปันผลรับจากการซื้อหน่วยลงทุนของกองทุนเปิดลดลง 17.58
  ล้านบาท

  เนื่องจากการได้รับเงินปันผลของกองทุนเปิดลดลง

  - รายได้จากการรับรู้กำไรที่ยังไม่เกิดขึ้นจากการเปลี่ยนมูลค่าเงินลงทุน ลดลง 15.80 ล้านบาท
  เนื่องจากการรับรู้การปรับลดลงของมูลค่ากองทุนเปิดตามราคาตลาด

  - รายได้อื่นๆ สุทธิ เพิ่มขึ้น 49.72 ล้านบาท เนื่องจากได้รับค่าส่งเสริมการขายรถยนต์

• ส่วนแบ่งกำไรจากเงินลงทุนตามวิธีส่วนได้เสีย จำนวน 7.99 ล้านบาท ลดลงจากปีที่แล้ว 0.49
ล้านบาท คิดเป็น 5.78% เกิดจากการรับรู้กำไรจากการไปลงทุนในบริษัท เดลต้า-ทีอาร์
จำกัดลดลง 1.65 ล้านบาทและการรับรู้ผลกำไรจากการไปลงทุนในบริษัท ไทยออโต้ คอนเวอชั่น
จำกัด เพิ่มขึ้น1.16 ล้านบาท

ต้นทุนและค่าใช้จ่าย

ต้นทุนและค่าใช้จ่าย (รวมดอกเบี้ยจ่ายและภาษีเงินได้นิติบุคคล) ของบริษัทและบริษัทย่อย ประจำปี
2547 เท่ากับ 3,414.34 ล้านบาท เพิ่มขึ้นจากปี 2546 เท่ากับ 437.81 ล้านบาท หรือเพิ่มขึ้น
14.71% โดยมีรายละเอียดดังนี้

  - ต้นทุนขายและต้นทุนการให้บริการ จำนวน 2,696.67 ล้านบาท คิดเป็น 70.04%
  ของรายได้จากการขายและบริการ ซึ่งอัตราส่วนต้นทุนต่อรายได้ดังกล่าว ลดลง 1.73%
  จากปีที่แล้ว

- ค่าใช้จ่ายในการขายและบริหาร จำนวน 537.47 ล้านบาท ลดลงจากปีที่แล้ว 0.09 ล้านบาท
คิดเป็น 0.02% ซึ่งเกิดจากค่าใช้จ่ายของบริษัท ที่เป็นสาระสำคัญดังนี้

- ค่าโฆษณา&ค่าใช้จ่ายส่งเสริมการขาย เพิ่มขึ้น 28.26 ล้านบาท

- รับรู้ผลขาดทุนที่ยังไม่เกิดขึ้นจากการปรับลดมูลค่าเงินกองทุน เพิ่มขึ้น 19.68 ล้านบาท

- ค่าเช่าที่ดิน เพิ่มขึ้น 9.00 ล้านบาท

- ค่าใช้จ่ายส่งออก ลดลง 24.40 ล้านบาท - ค่าเบี้ยปรับเงินเพิ่ม จากถูกประเมินภาษีปี 41
และปี 42 ลดลง 12.73 ล้านบาท

- ค่าที่ปรึกษา ลดลง 21.00 ล้านบาท - ค่าใช้จ่ายในการขายและบริหารอื่นๆ สุทธิ เพิ่มขึ้น 1.10
ล้านบาท

  - ดอกเบี้ยจ่าย จำนวน 2.73 ล้านบาท ลดลงจากปีที่แล้ว 3.33 ล้านบาท คิดเป็น 54.95%

ฐานะการเงิน

สินทรัพย์

สินทรัพย์รวมของบริษัทและบริษัทย่อย ณ วันที่ 31 ธันวาคม 2547 รวม 3,459.34 ล้านบาท
เปรียบเทียบกับปี 2546 เพิ่มขึ้น 174.55 ล้านบาท หรือ 5.31% โดยมีรายละเอียดดังนี้

- เงินสดและรายการเทียบเท่าเงินสดลดลง 92.67 ล้านบาท คิดเป็น 19.41%
และเงินลงทุนชั่วคราว

ลดลง 25.10 ล้านบาท คิดเป็น 5.25%
จากการปรับมูลค่าเงินลงทุนตามมาตรฐานบัญชีที่รับรองทั่วไป

  - ลูกหนี้การค้าและตั๋วเงินรับ-สุทธิ เพิ่มขึ้น 115.57 ล้านบาท คิดเป็น 30%
  และลูกหนี้และเงินให้กู้ยืมระยะสั้น กิจการที่เกี่ยวข้อง เพิ่มขึ้น 71.16 ล้านบาท คิดเป็น
  189.60%

  - สินค้าคงเหลือ-สุทธิ เพิ่มขึ้น 96.79 ล้านบาท คิดเป็น 16.20%
  เนื่องจากสินค้าในส่วนของรถประกอบของบริษัทและรถสำเร็จรูปของบริษัทในเครือมีการจัดเตรียมรถเพิ่มขึ้นเพื่อเตรียมส่งมอบลูกค้า

  - รายได้ค้างรับ เพิ่มขึ้น 11.47 ล้านบาท คิดเป็น 155.21%
  เนื่องจากรายได้ที่ยังไม่ถึงกำหนดรับชำระที่สูงขึ้นของบริษัทอื่น

  - สินทรัพย์หมุนเวียนอื่นๆ ลดลง 11.67 ล้านบาท คิดเป็น 25.89%
  ประกอบด้วยภาษีซื้อรอเรียกคืนลดลง 3.19 ล้านบาท ค่าใช้จ่ายจ่ายล่วงหน้า ลดลง 1.45
  ล้านบาท ภาษีซื้อตั้งพัก เพิ่มขึ้น 4.29 ล้านบาท

  - เงินลงทุนซึ่งบันทึกโดยวิธีส่วนได้เสีย เพิ่มขึ้น 30.34 ล้านบาท คิดเป็น 113.46%
  เกิดจากการรับรู้กำไรจากการไปลงทุนในบริษัท เดลต้า-ทีอาร์ จำกัด จำนวน 6.83 ล้านบาท
  และการลงทุนใน บจ. ไทยออโต้คอนเวอชั่น จำนวน 22.35 ล้านบาทและรับรู้ผลกำไร
  บจ.ไทยออโต้คอนเวอชั่น จำนวน 1.16 ล้านบาท

  - ที่ดิน อาคาร และอุปกรณ์-สุทธิ ลดลง 38.63 ล้านบาท คิดเป็น 3.21%

  - สินทรัพย์ไม่หมุนเวียนอื่น ลดลง 1.60 ล้านบาท คิดเป็น 13.67% ประกอบด้วย
  สิทธิการเช่าสุทธิ ลดลง 4.46 ล้านบาท คิดเป็น 27.40 % เกิดจากการตัดจำหน่ายในช่วงปี
  2547

หนี้สินรวม

หนี้สินรวมของบริษัทและบริษัทย่อย ณ วันที่ 31 ธันวาคม 2547 รวม 711.64 ล้านบาท ลดลงจากปี
2546

เท่ากับ 189.07 ล้านบาท คิดเป็น 20.99% โดยมีรายละเอียดดังนี้

  - เงินเบิกเกินบัญชีและเงินกู้ยืมระยะสั้นจากสถาบันการเงิน ลดลง 132.05 ล้านบาท คิดเป็น
  48.90%

  เนื่องจากมีการชำระเงินกู้ยืมให้กับสถาบันการเงิน

  - เจ้าหนี้การค้าบริษัทอื่น ลดลง 70.22 ล้านบาท คิดเป็น 19.23%
  เนื่องจากการจ่ายชำระหนี้ค่าสินค้าและยอดการซื้อวัตถุดิบ

  - เจ้าหนี้อื่น กิจการที่เกี่ยวข้องกัน ลดลง 29.44 ล้านบาท คิดเป็น 47.99%
  เนื่องจากการสั่งซื้อวัตถุดิบจากบริษัทเกี่ยวข้องลดลง

  - ภาษีเงินได้เพิ่มขึ้น 15.08 ล้านบาท คิดเป็น 20.78%
  จากการตั้งภาษีตามผลการดำเนินงานในปี 2547

  - ค่าใช้จ่ายค้างจ่ายเพิ่มขึ้น 24.57 ล้านบาท คิดเป็น 48.63%
  เนื่องจากตั้งสำรองค่าบำเหน็จกรรมการ

ส่วนของผู้ถือหุ้น

ส่วนของผู้ถือหุ้น ณ วันที่ 31 ธันวาคม 2547 รวม 2,747.70 ล้านบาท เพิ่มขึ้น 363.62 ล้านบาท
คิดเป็น 15.25% เนื่องจากบริษัทมีผลกำไรจากการดำเนินงานสุทธิในปี 2547 จำนวน 527.02
ล้านบาท ส่วนของผู้ถือหุ้นส่วนน้อยเพิ่มขึ้น 32.35 ล้านบาท และในปี 2547 นี้
บริษัทมีการจ่ายเงินปันผลทั้งสิ้น 300.95 ล้านบาท

งบกระแสเงินสด

งบกระแสเงินสดสำหรับปี สิ้นสุดวันที่ 31 ธันวาคม 2547 มีรายละเอียดดังนี้

  - เงินสดรับสุทธิจากการดำเนินงาน 434.70 ล้านบาท เป็นผลกำไรสุทธิประจำปี 527.02
  ล้านบาท เงินสดสุทธิใช้ไปในกิจกรรมลงทุน 203.42 ล้านบาท ซึ่งเป็นการลงทุนในบริษัทร่วม
  ลงทุน

  ในสินทรัพย์ถาวร และการขายทรัพย์สินถาวร

  - เงินสดใช้ไปสุทธิในกิจกรรมจัดหาเงิน 323.95 ล้านบาท ซึ่งเป็นเงินมาจากการชำระเงินกู้ยืม

  ระยะสั้นจากสถาบันการเงิน และการจ่ายเงินปันผลของบริษัทฯ

3.  ค่าตอบแทนของผู้สอบบัญชี

  (ก) ค่าตอบแทนจากการสอบบัญชี (Audit Fee)

  บริษัทและบริษัทย่อยจ่าย ค่าตอบแทนการสอบบัญชี ให้แก่

  - ผู้สอบบัญชีของบริษัท สำนักงาน เอินส์ท แอนด์ยัง จำกัด ในรอบปีที่ผ่านมามีจำนวนเงินรวม
  1,600,000 บาท (หนึ่งล้านหกแสนบาทถ้วน)

  (ข) ค่าบริการอื่น (Non-Audit Fee)

  -ไม่มี-